**HIRDETMÉNY**

**Vilonya 169, 175, 179 helyrajzi számú ingatlanok értékesítéséről**

Vilonya Község Önkormányzatának Képviselő-testülete 2022. május 30-i ülésen 50/2022.(V.30.) Kt. határozatával döntött a **Vilonya 169, 175, 179 helyrajzi számú kivett beépítetlen terület művelési ágú ingatlanok értékesítéséről.**

Az ingatlanok a Helyi Építési Szabályzat és a szabályozási terv szerint Mk – Kertes mezőgazdasági terület övezeti besorolásúak, amely a kisüzemi jellegű termelést, illetve saját ellátást biztosító, valamint a szabadidő eltöltését szolgáló kertészeti tevékenység helyszíne. Az övezetben állandó emberi tartózkodás céljára szolgáló épület (lakóház, üdülőépület) nem helyezhető el.

Az Mk övezetben:
a) Legnagyobb beépítettség – terepszint alatt és felett is: 5%;
b) Kialakítható legkisebb telekterület: 500m2;
c) Legnagyobb épületmagasság: 4,5m;
d) Legkisebb zöldfelület: 80%.

A meglévő épületek felújíthatók, ám bővítésük csak az övezeti előírásoknak való megfelelés esetén engedélyezhető.

Az ingatlanokra megajánlható legalacsonyabb vételár:

* **169 hrsz-ú 237 m2 területű ingatlan nettó vételára: 243.233,-Ft,**
* **175 hrsz-ú 887 m2 területű ingatlan nettó vételára: 910.330,-Ft**
* **179 hrsz-ú 777 m2 területű ingatlan nettó vételára: 797.437,-Ft**

A vételi ajánlatot elektronikus úton a **vilonya@vilonya.hu** e-mail címre kell megküldeni. Az e-mail tárgyaként: **„Vilonya .... helyrajzi számú ingatlan vételi ajánlata”** szövegrészt kell megadni.

**A vételi ajánlat benyújtásának határideje:**

2022. június 09 -én (csütörtök) 10.00 óráig, amely beérkezési határidőt jelent.

A beérkezett ajánlatokról a Képviselő-testület rendkívüli ülés keretében dönt.

**VilonyaKözség Önkormányzata**